Hvis du har brug for receptpligtig medicin hurtigst muligt, skal du kontakte en lokal færøsk alment praktiserende læge, og få ham/hende til at skrive dig en recept på medicinen. Du kan ringe 1870 efter kl. 16 for at kontakte en praktiserende læge, der er på vagt på Landssjúkrahúsið i Tórshavn. Hvis du har brug for akut receptpligtig medicin fra kl. 8 til 16, skal du kontakte en lokal læge i det område, hvor du opholder dig. Hvis du bor på et hotel, kan du spørge i receptionen på hotellet, og de vil være i stand til at hjælpe dig med et telefonnummer og adresse til en lokal læge. Håndkøbsmedicin kan købes på apoteker og apoteksudsalg. Se "Samband" til højre på denne her side for åbningstider og adresser til de enkelte apoteker. Du kan ringe til omstillingen på Tjaldurs Apotek i Tórshavn på tlf. + 298 34 11 00 kl. 9-17 mandag-fredag. De kan viderestille dig til en farmaceut, skulle du have spørgsmål til din medicin.